


W ezîrê pêşniyarkirî ê Trump 
bona wergirtina posta Weza- 
reta Parastinê a Amerîkayê, di 
gotinên herî nû ên xwe de, rejîma 
îranê wekî sedema herî sereke ya 
aloziyan di herêmê de bi nav kiriye. 

“The Jerusalem Post” di raporekê 
de dinivîse: «James Mattis» wezîrê 
pêşniyarkirî ê Trump bona wergirtina 
posta Wezareta Parastinê a Amerîkayê, 
di gotinên herî nû ên xwe de, li derbarê 
nîgeraniyên herî girîng îdia kir, ku sê 
hêzên sereke, astenga sereke ne li ser 
riya aramiyê, di Rojhilata Navîn de, ew 
jî ew in: îran, îran, îran. 

Herwisa “David Petraeus” berbijêrê 
wergirtiana posta Wezareta Karê 


Derve di dewleta Trump 
de, ragehandiye ku şerê li 
dijî kiryarên şerxwazane 
ên hikûmeta îranê, di 
Sûriye, îraq û Yemenê de, ji 
girîngtirîn pilanên siyaseta 
Derve ya Trump in. 

Ji aliyekî din ve, roj- 
nameya “El-ehram” çapa 
Mîsrê di raporekê de, bas 
ji senaryoyên ber dest, ên 
dewleta Amerîkayê, di 
hemberî rejîma îranê de 
kiriye. 

Li ser bingeha vê raporê, 
yekem pêngav, hiloşandina 
lihevkirina navikî dibe, ku 


li gora gotina vê rojnamê hêviyên îranê wê ji nav 
herin. 

Vê rojnamê di doma nivîsa xwe de tevî îşarekirina 
bi duyem pêngava dewleta Trump li dijî hikûmeta 
Tehranê, dinivîse, ku Amerîka di duyem pêngava 
xwe de, wê hewl bide ku rejîma îranê alawaz bike. 
Di sêyem pêngava xwe de jî, Xizînedariya 
Amerîkayê, wê tehrîman bixe ser wan şîrketên ku 
digel Spaha Pasdaran a terorîst alîkariyê dikin. 
Amerîka di pêngava xwe ya çarem de, wê hewl 
bide ku bi sedemên binpêkirina mafên mirovan, 
piştgiriya terorîzmê, û berfirehkirina çêkirina 
mûşekên balistîk ji aliyê îranê ve, tehrîman tundtir 
bike. 

El-ehram pêngava dawî ya Trump li dijî hikûmeta 
îranê piştevaniya ji opozisyona rejîma îranê bi nav 
kir, û îdia kir ku ew kiryar heya hiloşandina rejîma 
niha ya îranê wê berdewam be. 


Di çarçoveya vî karê teblîxî de, endam û alîgirên Hizba De- 
mokrata Kurdistana îranê, li Dizê ya ser bi devera Mirgewer a 
ETrmiyê, çalakiyên berfireh ên teblîxatî lidar xistin. 

Rêvîngên rêbaza şehîdan, li Dizê, bi nivîsandina dirûşmên 
taybet bi “Roja Pêşmergeyên Kurdistanê”, serbarê piştevaniya 
ji “Rasan” a Rojhilata Kurdistanê, pîrozbahiya 26’ê Ser- 
mawezê li pêşmerge kirin. 

Ji aliyekî din ve, li gundê “Girdwan” a ser bi devera Mir- 
gewer a Urmiyê jî, bi hinceta pêşwazî ji 26’ê Sermawezê, roja 
pêşmergeyên Kurdistanê, çalakiyên berfireh ên teblîxatî hatin 
lidar xistin. 

Herwisa endam û alîgirên PDKÎ li bajarê Bokanê jî, alaya 
Kurdistanê li ser çiyayê “Berde Zerd” bilind kirin. 

Ew alaya Kurdistanê, ji gundê Koste, Koltepe, Şehreka 
Ferhengiyan, Kolana Eşayir, Mezarê Hesen Zîrek, û taxa 
Şehamet ve bi ciwanî dihate dîtin. 


Civînên çar qolî bûne du qolî 


Sê sedemên aloziyan di Rojhilata Navîn 

de: îran, îran, îran 


E ndam û alîgirên PDKI di gund û bajarên Rojhilata 
Kurdistanê bi awayekî berfireh kar û çalakiya teblîxî 
bi rê ve birin. 

Bi boneya 26’ê Sermawezê “Roja Pêşmerge” endam û 
alîgirên PDKÎ serbarê rewşa tund ya ewlekariyê di gellek 
gund û bajarên Rojhilata Kurdistanê de kar û çalakiya teblîxî 
li dar xistin. 


Duheftînameyek Siayasî-Giştî Ye, PDKIranê diweşîne mw.kurdistanmedia.com/kurdî 

Endam û alîgirên PDKÎ 
pêşwazî ji 26’ê Sermawezê 
kirin 


Hizra Neteweyî Di Gotara 
Melayê Cizîrî de (1570- 
1640z) 

Rasan û 
piştîvanên wê 

_ / 

Kerîm Perwîzî 



Roja Pêncşemiyê l’ê Desambera 
2016’an, li Enstîtuya Fransayê Bo 
Rojhilata Nêzîk civînek bi rê ve çû, ku 
tê de “Pro. Stêfan Lakirwa” ew civîn 
bi rê ve bir, û tê de bas ji siyasetên 
stratejî û bingehîn ên Erebistanê, û 
herweha stratejiya wî welatî di herêmê 
de kir. 

Di vê civînê de “Pro. Stêfan Lakirwa” 
lêkoler û akademîk bi awayekî zanistî 
û hûr, dest xiste ser wan xalên girîng 
ên siyasetê, û dariştina deshilatê di 
Erebistanê de, û bo min ew civîn, 
girîng û cihê lêhûrbûn, ponijîn û 
hînbûnê bû. 

Di wir de ez naxwazim ku herim 
ser hûrgiliyên basên vî profesorî, û 
gotinên wî ducarî bikim, lê armanc 
ji xaleke vê civînê bû ku hewcehî bi 
sekinîn û ji hûrbûnê heye. 

Di basên “Pro. Stêfan Lakirwa” de 
hatibû ku siyaseta stratejîk ya Erebi- 
stanê li ser bingeha hevpeymaniya 
digel Amerîkayê hatiye darêtin, û em 
yek ji çar stûnên sereke ên siyaset û 
deshilatdariya wî welatî pêk tînin, lê 
piştî hatina ser kar ya îdareya Obama 
û vekişiyana hêzên Amerîka ji îraqê 
û kêmkirina vê hêzê di navçeyê de, 
Erebistanê pêdeçûn bi siyasetên xwe 
de kir, û biryar da ku bixwe rasterast, 
li dijî metirsiyên li ser vî welatî, bise- 
kine, û hewla hevalbendiyeke din da. 
Heya vir tiştekî asayî tê berçav, lê hekî 


Sekreterê giştî ê PDKÎ serdana Hizba Şiyû’î a Kurdistanê kir 


T>°j 


oja Sêşemiyê 9’ê Sermawe- 
a 1395’an (29.11.2016), 
heyeteke rêberiya PDKÎ bi ser- 
perestiya Mistefa hicrî sekreterê 
giştî ê PDKÎ serdana hizba Şiyû’î a 
Kurdistanê li Hewlêrê kir, û ji aliyê 
Dr. Kawe Mehmûd sekreterê Hizba 
Şiyû’î û endamên serkirdayetî û 
beşa Pêwendiyan a vê hizbê ve bi 
germî pêşwazî ji wan hate kirin. 




berdewam bin. Piştre Dr. Kawe Mehmûd tevî spa- 
siya xwe ji heyeta PDKÎ bi sedema vê serdanê, tevî 
îşarekirina bi dîroka pirr ji serwerî û bibandor ya 
PDKÎ di qonaxên cur bicur ên xebatê de, hêviya ser ji 
nû vegeşandina tekoşîna PDKÎ kir, û piştgiriya xwe ji 
vê xebatê nîşan da. 


Tewereke din ya basa herdu aliyan, behskirina li ser rewşa siyasî ya herêmê û rewşa 
tevgera Kurd li Rojhilat û Başûra Kurdistanê û ew metirsî û gefxwarin bûn ku 
berdewam ji aliyê dijminên Kurdan, bi taybetî Komara Îslamî ve têne kirin. 



Di destpêkê de, Mistefa Hicrî tevî 
pîrozbahîkirina li wan, bi sedema 
lidarxistina kongireya nû ya vê hizbê, 
û hilbijartina Dr. Kawe Mehmûd 
wekî sekreterê vê hizbê, hêviya 
serkevtina navbirî di kar û xebata 
hizba Şiyû’î xwast, û hêvî kir ku 
endamên serkirdayetiya vê hizbê jî di 
karê xwe de serkevtî bin û pêwendi- 
\yên di navbera herdu aliyan de jî 


Herwisa herdu aliyan kêfxweşiya xwe eşkere kirin derheq nermî ji xwe nîşandana 
aliyên herêma Kurdistanê, da ku bikarin di pêxema berjewendiyên neteweyî de, 
Hikûmeta Herêma Kurdistanê û xelkê Başûra Kurdistanê ji wan kêşeyên siyasî, 
emnî û aborî derbaz bikin, û hêvî xwast ku hemû aliyek bikarin, bi lihevkirina li ser 
çareseriya kêşeyan, biryarê li ser pêşeroja Hikûmeta Herêma Kurdistanê bidin, ku 
cuda ji Kurdên Başûr bo hemû neteweya Kurd bûye cihê hêviyê. 

Di dawiyê de, herdu alî li ser berdewamiya pêwendiyan di navbera xwe de pêdagir 
bûn. 



Erebistan li dijî destêwerdanên rejîma îranê ye 


E rebistan di siyaseta xwe ya nû 
de, dijatiya kûr ya destêwer- 
danên îranê di herêmê de dike 

Kurdistanmedia: Enstîtuya Firansa bo 
Rojhilata Nêzîk, korrek bo Pr. Stêf- 
wan Lakrowa, mamosteyê zanistên 
siyasî bi rê ve bir, û navbirî tê de bas 
ji xalên girîng ên stratejiya siyasetên 
Erebistanê kir. 

Enstîtuya Firansa bo Rojhilata Nêzîk, 
roja Pêncşemî berwarê 1 ’ê Çileya 
Pêşîn a 2016’an, demjimêr 5’ê êvarî, 
korreke siyasî û zanistî li bajarê 
Hewlêrê bo pirofisorê alîkar, Stêfwan 
Lakrowa lidar xist, ku tê de çendîn 
kesatiyên siyasî û balyozê Firan- 
sayê li Hewlêrê û çendîn kesatiyên 


akademîk pişikdar bûn, û herweha heyeteke PDKÎ bi 
serperestiya Kerîm Perwîzî jî tê de beşdar bû. 

Pr. Lakrowa di korra xwe de, bas ji lêkolînên xwe 
derheq bi cîhana Ereb û welatê Misrê û bitaybetî 
Erebistana Si’ûdiyayê kir, û piştre tekezî li ser siya- 
set û deshilatdariya Erebistanê kir. 

Navbirî di gotinên xwe de, serbarê vê ku îşare bi stratejiya deshilatdarên Erebi- 
stanê kir ragehand ku, “Piştî vekişiyana hêzên Amerîkayê li herêmê û bitaybetî 
piştî deshilatdariya Melik Silêman di sala 2015’an de, deshilatdarên Erebistanê 
stratejiya siyasetên xwe bi awayekî darêtine ku, dixwazin bixwe rasterast şerê 
berjewendiyên xwe bikin, û li dijî siyasetên rejîma îranê û destêwerdanên vê 
rejîmê di herêmê de, bisekinin”. 

Li gorî gotinên Pr. Lakrowa, DAÎŞ û terorîzma cîhanî ya El-Q’îdê ji aliyê 
Erebistanê ve weke metirsî û gef tên hesibandin, lê ji vê yekê bitehlûktir bo wan, 
deshilata îdolojîk ya rejîma Îslamî ya îranê ye. 

Piştî demjimêr û nîvekî, bi pirsyarên beşdaran, û bersivdana korrgêr, vê korrê 
dawî bi karên xwe anî. 



tu li vê behsê hûr bibî, hinek tiştên bingehîn tê de hene. 

Yekem xala girîng ew e ku stratejiya deshilatdariya Erebistanê li ser bingeha hevpeymaniya digel Amerîkayê hatiye darêtin, û 
yekem hevpeymanê navçeyî ê Amerîkayê Erebistan bû. 

Eva di demekê de ye ku deshilata Erebistanê, di gel hinek xelkê di nav Erebistanê de berbirû ye, ku Amerîkayê bi çavkaniya 
xirapiyan di cîhanê de nas dikin!. 

Lê berjewendiya welatê Erebistanê û stratejiya wî welatî girêdayî ye bi tiştekê ku digel îdeolojiya xelkê yek nagre. Lê di nav 
neteweya Kurd de, hin kes û hin pêvajo, siyaset û dehsilatdarî û heya bizava rizgarîxwaziyê jî, bi îdeolojiyeke gellek dugm ve 
girê didin, û ser vê baweriyê ne ku hekî tu kêmekê jî, ji xetên nav pirtûkên dused salên berî niha dûr bikevî, eva tu nêzî dergehê 
dojehê dibî!. 

Xaleke din a girîng eva ye ku welatekî wekî Erebistanê, bi dahata salane ya neteweyî, aliyê kêm 180 milyard Dolar, û aliyê zor 
360 milyard Dolar, û dahata dehan milyardî ya pîşesazî û Heca Umre, û .. .hwd, û herwisa bi serdankirina salê dehan milyon 
Misilmanî, ji tewahiya cîhanê, dema ku guherînkarî di siyaseta cîhanî û herêmî de pêk tê, li pey hevalbendên nû digere, û hest bi 
vê pêwîstiyê dike, ku dibe berjewendiyên xwe bi riyeke din ve dabîn bike. 

Lê di nava Kurd û bi taybetî Kurdên Rojhilat de, peyda dibin kesên ku dibêjin “Rasan” a Rojhilat, dibe tenê li ser milên beşek ji 
Kurdên Rojhilat bi rê ve here, û nabe tu li pey çi piştevan û hevpeymanekî de bigerî, û dibe hekî bas kirin ku Kurd pêwendî bi 
filan cihî ve heye, yan “Rasan” li gor dilê filan cihî ye, dibe her zû helwestê li dijî hemû cîhanê bigrî, da ku biselmînî ku “Rasan” 
serbixwe ye! 

Rasan a Rojhilat îradeya gelê Kurd e, bo şerê li dijî stemkar û serberedayiya zal bi ser Kurdistanê de, û bona vegeşîn û bihêzki- 
rina “Rasan”ê, pêwîstî bi vedîtina dostên zêdetir e, ne eva ku hemû aliyekî bikî dijmin. 





























Agirî 


Hejmar (291) 


05 - 12-2016 


3 


S « A 

iyasi 


Dayîka şehîdekî “Rasan”ê koça dawî kir 



/V 

variya roja Pêncşemiyê 
dayîka şehîdê “Rasan”ê, 
şehîd Seyîd Umer Husênî, ku di 
dema destanrêsiya u Qereseqel”ê de 
şehîd bû, koça dawiyê kir. 

Li gora nûçeya ku gihaye malpera 
Kurdistanmedia, “Xezal Mon’êm” 
keça mela Seyîd Kerîmê Bêjawê, 
diya şehîdê “Rasan”ê, şehîd Seyîd 
Umer Husênî xelkê Bêjawê ya 
Şinoyê, di temenê 70 saliyê de, êvari- 
ya roja pêncşemiyê 11 ’ê Sermaweza 
sala 1395’an (01.12.2016)’an, koça 
dawiyê kir. 

Rehmetî “Xezal” yek ji wan şêrejinên 
Kurdistanê bû, ku bi rûsorî ve 
zarokên xwe perwerde kirin, hertim 
bi şanazî ve bas ji şehîdê “Rasan”ê, 
şehîd Seyîd Umer Husênî ê kurê 
xwe dikir. Şehîdê “Rasan”ê, şehîd 
Seyîd Umer Husênî, kurê Seyîd 
Qadir, xelkê gundê Bêjawê ya ser 
bi navçeya Şinoyê, di sala 1353 
(1974)’an, di malbateke navdar a 
Şinoyê de ji dayîk bû. 

Navbirî di sala 1378 (1999)’an de, 


heya sala 1380 (2001)’an, di 
nava refên pêşmergeyên PDKÎ de 
cih girt. Her di vê salê de, bo Nawen- 
da 3 a Kurdistanê hate şandin. Piştre 
şehîdê “Rasan”ê, şehîd Seyîd Umer 
Husênî bo karê hizbî, ji aliyê PDKÎ 
ve, bo navxwe ya welat hate şandin. 
Piştî salek kar û tekoşînê navbirî ji 
aliyê rejîmê ve hate destbiserkirin, 
û girtina dirêjheyam bi ser de hate 
sepandin. Şehîdê “Rasan”ê, şehîd 
Seyîd Umer Husênî piştî du salan di 
sala 1382 (2003)’an de, îzin pê hate 
dayîn ku serdana malbata xwe bike, 
lê navbirî xwe gehande nava refên 
PDKÎ. 

Piştre navbirî çû Swîdê. Piştî wergir- 
tina “îqame”ya xwe, dirêjî da karê 
hizbî. Piştre bû endamê Komîteya 
Orubiruyê, û herwisa bû endamê 
Yekîtiya Kurdan. 

Cara dawî piştî biryara PDKÎ, bona 
girêdana xebata çiya û bajar dev ji 
xweşiya jiyana Ewropayê berda, û 
xatirê xwe ji hevjîna xwe û keça xwe 
ya xweşkok xwest, û vegeriya Kurd- 
istanê, û xwe bi yek ji binkeyên 


PDKÎ li ser sînorên Kurdis- 
tanê da nasandin, û çeka şerefê 
ya pêşmergatiyê hilgirt. Piştre digel 
şêrekurên Şinoyê, vegeriya navxwe 
ya welat, û di dema destanrêsiya 
Qereseqelê de, bi awayekî qehre- 
manane bergirî ji baweriya xwe ya 
pîroz û ji xelk û xaka Kurdistanê kir, 
û selimand ku azadîxwazbûn di nava 
dil û xwîna wî de ye, û sînoran nas 
nake. 

Dema ku wî daxwaza vegeriyana 
bo nav Kurdistanê û wargehê bav û 
kalên xwe kir got: “Rêberên pêşeng 


û mamostayê me, em hîn kirine 
ku bi şehîdbûna hevçeperên me, 
morala me naherife, û pêngavên me 
sist nabin, û em nagrîn, belkû emê 
xebata xwe bihêz û çeperên xwe jî 
avedantir bikin, û me baweriyeke kûr 
bi vê heye, ku: “Neteweyek ku aza- 
diyê bixwaze, dibe nirxa vê azadiyê 
jî bide”. 

PDKÎ tevî daxbarbûna xwe seba koça 
dawiyê ya “Xezal” a rehmetî, sersaxi- 
yê dibêje xizm û kes û karê navbirî, û 
xwe hevxemê wan dizane. 



Endameke mêjîn ya PDKI koça dawiyê kir 

emsî Ferahenî naskirî bi “Pûre Şemê” endameke emegdar a PDKÎ, û 
xûşka du şehîdan, koça dawiyê kir. 

Li gora nûçeya gihîştî bi malpera Kurdistanmedia, êvariya roja Yekşemiyê 
20.11.2016’an, endameke mêjîn a PDKÎ bi navê Şemsî Ferahenî naskirî bi 
“Pûre Şemê” keça Mihemed, xelkê herêma Pîranşarê, ser bi Teşkîlata Eşkere 
a Nawenda 2 ya PDKÎ, bi sedema kirîza mêjî, di temenê 75 saliyê de, li yek ji 
nexweşxaneyên bajarê Raniye de, li Başûra Kurdistanê koça dawiyê kir. 

Şemsî Ferahenî naskirî bi “Pûre Şemê” xûşka şehîdan “Îbrahîm û Qadir Fera- 
henî” û herwisa diya endameke emegdar ê PDKÎ bi navê “Hesen” bû. Herwisa 
zawayekî navbirî bi navê “Qadir hecî Ebdulla” di nava refên PDKÎ de şehîd 
bûye. 

Di heyama zêdetir ji 30 salan de, Şemsî Ferahenî naskirî bi “Pûre Şemê”di gellek 
binke û baregehên PDKÎ û di gellek organên PDKÎ de, wekî dayîkeke welatparêz 


cihê baweriyê, û cihê 
hurmetê bû, û xizmet 
bi rêbaza PDKÎ kir, û 
hemû kadr û pêşmerge 
û malbatên wan, 
ku ew mirova pak 
û dilsoj nas dikirin, 
ew wekî “dayîk” bi 
nav dikirin, û rêz û 
hurmeteke bêhempa jê 
re hebûn. 

Şemsî Ferahenî 

naskirî bi “Pûre Şemê” emega daykîniyê bi ser bi hezaran kesî de hebû, ku di 
qonaxên cur bi cur ên xebatê de, di nava refa PDKÎ de xizmet kiribûn, navbirî 
mînaka dayîkeke dilsoj û xwedî emeg e, ku di tewahiya salên derbideriyê de, li 
her cihê ku hizb li wir bûya, ew jî li wir bû. 

PDKÎ sersaxiyê dibêje malbat û xizm û kes û karê navbirî, û xwe şirîkê xemên 
wan dizane. 




/ 

\ 


Kesatiyekî nîştimanperwer li Selmasê koça dawiyê kir 


\ 

/ 


H acî Ehmed Îlxanî kesatiyê 
welatparêz yê bajarê Sel- 
masê koça dawiyê kir. 

Li gorî nûçeya gehiştî destê 
“Kurdistamedia”yê, roja Pêncşemî 
berwarê l’ê Çileya Pêşîn a 2016’an, 
Hacî Ehmed Elîxanî, xelkê gundê 
“Nizarava” di temenê 82 saliyê de 
koça dawiyê kir. 


welatparêz yê derdora Selamsê bû ku, ne tenê bi xwe, belkî xwediyê malbatekî welatparêz û 
Kurdperwer bû. 

Malbata Elîxanî xwediyê çendîn şehîdan in di refên PDKÎ de. 

Rejîma Komara Îslamî ya îranê gellek caran hewil dane ku bi zext û givaşên xwe, Hacî Ehmed 
Elîxanî bixe bin bandora pîlanên xwe, da ku bikare ji rêya wî we, xelkê deverê çekdar bike, lê 
Hacî Ehmed Elîxanî bi hestkirina bi berpirsatiya xwe ya netewî, hertim welatparêz ma, û tu carî 
neçû jêr bandora zext û givaş û xwastekên rejîma Îslamî ya îranê. 



Hacî Ehmed yek ji kesatiyên 


Hizba Demokrat seba koça dawiyê ya Hacî Ehmed Elîxanî, sersaxiyê dibêje malbat û kesûkarên wî, û xwe di xem û kovana 
jidestçûna navbirî de, bi şîrk û pişikdar dizane. 

( Sabir Ebdollahîzad ) 

Beşa Pêncemîn 

Binpêkirina Ewlehiya 
Aborî 

Pêşgotin 

Yek ji hêmanên Ewlehiya Mirovî ku 
di “Raporta Geşepêdana Mirov” ya 
“Programa Geşepêdana Rêxistina 
Netewên Yekbuyî” de amajê pê hatiye 
kirin, “Ewlehiya Aborî” ye. Hiqûqa 
Navneteweyî bi giştî û bitaybet şaxa 
Hiqûqa Mafên Mirovan a Navnetewî, 
girîngiyek taybet didin maf û azadi- 
yên aborî û li ser vê esasê jî piraniya 
belgenameyên navneteweyî û herêmî 
yêm girêdayî mafên mirovan, li ser 
maf û azadiyên aborî tekez dikin. 

Armancê bingehîn a vê lêkolînê 
diyarkirina asta ewlehiya aborî ya 
îranê li gor standardên mafên miro- 
van e. rejîma îranê heta çi astekê rêz 
ji wan mafan digre? û çend têkoşanê 
ji bo afirandina çarçoveyekê gun- 
cav ku têde jiyana aborî misoger 
be, dike? Ev pirs jî ji ber vê çendê 
tê rojevê ku berûvajî nifşa yekem a 
maf û azadiyan ku merçê bingehîn ji 
bo rêzgirtinê, qedexeya destwerdana 
dewletê ye, an ku pêwîste desthilat 
ji bo misogerkirina nifşa duyem ku 
mafên aborî û bitaybet mafê xebitînê 
jî li xwe digre, hin pêngavan weke 
erk û peywir bavêje. Li berdewamiya 
gotarê de, dê bersiva vê pirsê bê dayîn 
ka rejîma îranê heya çi astekê rêz ji 
mafên aborî yên xelkê îranê û bitay- 
bet gelê kurd digre. 

Kilîla Peyvan: Mafên Mirovan, Ew- 
lehiya Mirovî, Ewlehiya Aborî, Kurd, 
Rojhilatê Kurdistanê 

Pênaseya Ewlehiya Aborî 
Di wêjeya aborî de yek ji perçeyên 
ewlehiya netewî, ewlehiya aborî ye. 
Mebesta vê şaxê ewlehiyê misogerki- 
rina desthilata dewletê û dabînkirina 
budceya pêdivî ji bo rêvebirina kar 
û xebatên dewletê ye û ev beş bi tu 
awayî di vê gotarê de cih nagire. Lê di 
wêjeya hiqûqî de, têgeha “Ewlehiya 
Aborî” weke yek ji hêmanên bingehîn 
yê Ewlehiya mirovî, li du beşan pêk 
tê. 

Peyva “Ewlehî” ku tê wateya azadiya 
ji gef û tirsê(Di her ast û qadê de) 


û “Aborî” ku tê wateya “ekonomî”, 
“iqtisad” û karûbarên kirrîn û firotinê 
yên tevahiya civakê. Dema ku ew 
du pevy li kêlega hevdu cih digrin, 
pênaseya herî zelel ev e ku mirov 
bikaribe bêyî tu tirs û gefekê, pêşeyek 
bixwe destnîşan bike û bixebite û da- 
hata wî di astekê de be ku jiyan pê bê 
berdewam kirin. Hin car jî ev têgeh 
weke çarçoveyekê ku jiyana aborî ya 
takên civakê û wekheviya derfetên 
aborî têde misoger be, tê pênase krin. 
Sabîr Ebdollahîzad, [30.11.16 21:38] 
Hêman û Jêderên Navneteweyî 

Yek ji taybetmendiyên maf û aza- 
diyên girêdayî mafên Mirovan ev e 
ku dikarin li gor pênaseyên cida di 
rêzikên cida de cih bigrin. Gengaze 
ku mafek him di rêzika mafên civakî 
û him jî di rêzika mafên Siyasî an 
aborî de cih bigre. Li ser vê esasê jî, 
diyarkirina hêmanên ewlehiya aborî 
ne hêsan e. Ji bo ku ev hêman bên 
zelal kirin, pêwîste naveroka belge- 
nameyên navnetewî bê şirove kirin. 
Danezana Gerdûnî ya mafên 
Mirovan(DGMM ) ku weke 
maka maf û azadiyên mirov tê 
binavkirin, û her wiha Peymana 
Navnetewî ya Mafên Aborî, Civakî 
û Çandî(PNMACÇ), bi awayeke 
rasterast amajê bi maf û azadiyên 
aborî dikin an ku ev mafên ku weke 
bingeha ewlehiya aborî tên nasîn. 

Li gor DGMM’ê, Mafê xwedêtiyê( 
Xala 17) Mafê Xebitînê, Aza- 
diya Hilbijartina Kar û Pêşe, Mafê 
Piştewaniya Dewletê li welatiyan li 
Hember Bêkariyê, Mafê Wekheviya 
Derfetan(Xala 23, Benda 1), Mafê 
Wekheviya Mûçe, Mafê Mûçeya Dad- 
mend, Mafê Beşdariya di Sendîka, 
Mafê Damezrandina Sendikayan(Xala 
23) û Mafê bihnvedanê (istira- 
het)(Xala 24) û ji aliyê din, li gor 
PNMACÇ’ê, Mafê Xebitînê, Aza- 
diya Hilbijartina Kar û Pêşe û mafê 
Piştewaniya Dewletê li welatiyan li 
Hember Bêkariyê (Xala 6, Benda 1), 
Mafê Wekheviya Mûçe, Mûçeyê Dad- 
mend, mafê Ewlehî û Saxlemiya Kar 
û Mafê Wekheviya Derfetan (Xala 7) 
û Mafê Beşdariya di Sendîka, Mafê 
Damezrandina Sendikayan û Mafê 
grevê (xala 8) weke maf û azadiyên 
aborî tên pênase kirin. 

Herwiha li asta herêmî jî “Rêzik- 
nameya Afrîkayê ya Mafên Mirov û 
Gelan” di xala 15’ê de amajê bi Mafê 
Xebitînê, Mafê Çert û Mercên Gûn- 
cav û Dadmend yên Xebatê û Mafê 
Wekheviya Mûçe dike ku ev hemî 
maf û azadî dikarin weke hêmanê 
ewlehiya aborî bêne pênase kirin. 

(Ji ber ku şiroveya wan hemî maf û 


azadiyan di hundirê vê nivîsa kurt de 
cih nagire, dê pitir li ser mafê xebitînê 
bê baz dan.) 

Hiqûqa Navxwe û Binpêkirina Ew- 
lehiya Aborî 

Yek ji mijarên ku li roja pejirandina 
makeqanûna komara axûndî de bû 
cihê gengeşe û rexneyên hiqûqî, mi- 
jara maf û azadiyên aborî bû. Di dest- 
pêka makezagona rejîmê de amaje bi 
erkên aborî yên desthilstê(li hemberî 
gelên îranê) tê kirin, lê ji ber ku dînê 
îslamê û bitaybet îslama siyasî, weke 
pîvana pejirandina zagonan tê berçav 
girtin û aboriya îslamî bûye esasê 
aboriya rejîmê, tu derfeta çîbicîkirina 
maf û azadiyan namîne. 

Xala 22’yê a makeqanûnê bingeha 
ewlehiya aborî, civakî, siyasî û 
çandî ye. Her wiha li gor xala 43’yê, 
dabînkirina pêdiviyên bingehîn û 
afirandina çert û mercên pêwîst ji bo 
xebitînê û azadiya hilbijartina kar û 
pêşe ji bo misogerkirina ewlehiya 
aborî, erkê dewletê ye. Lê her dîsa 
dema ku mirov li heyama desthilat- 
dariya rejîmê dinêre, encam tişteke 
din eşkere dikin. 

Bêkarî, dadmend nebûna mûçeya 
fermanberên fermî û peymanî, new- 
ekheviya derfetên kar (bitaybet li ser 
esasê ciyawaziyên etnîkî) û her wiha 
danûstandinên neyasayî bi sendîka 
û saziyên ku parêzgariyê ji maf û 
azadiyên xebatkaran dikin, di piraniya 
raportên raporterê taybet yê Konseya 
Mafên Mirovan ya Netewên Yekbûyî 
û rêxistinên ku parastina mafê xe- 
bitînê dikin, hatîne amaje pê kirin. 
îro rojê, rêjeya herî zêde a bêkarîyê 
û gefa derxistinê li ser fermanberan, 
para Rojhilatê Kurdistanê ye û ev jî 
nîşaneyek zelel a vê rastiyê ye ku des- 
thilat tu car naxwaze ku rewşa aborî 


ya kurdan baş bibe. Li parêzgehên 
Kurdistan, Luristan, Kirmanşa, îlam û 
her wiha Urmiyê, gişt maf û azadiyên 
aborî di bin gef û talûkê de ne û rewşa 
aboriya piranya akinciyan di jêr xeta 
xizaniyê de derbaz dibe. 

Encam 

Li gor Raporta Geşepêdana Mirov 
tenê yek ji çarê nifûsa cîhanê xwedê 
ewlehiya aborî ne û ev jî wekê gefek 
pir mezin li ser aştî û ewlehiya 
navneteweyî tê şirove kirin. Li gor 
daneyên nû yên aboriya gerdûnî, îro 
jî tu guherînek erênî bi ser rêjeyê 
bêewlehiya aborî de nehatiye û bi 
taybrt welatên başûr yên cîhanê di bin 
bêewlehiyeke xurt de derbaz dibin. 

Li gor belgenameyên navnetewî, 
mafên aborî û bitaybet mafê xebitînê 
di rêzika mafên bingehîn yên mirov 
de cih digrin û mafê jiyanê girêdayî 
wan maf û azadiyan e û jiyana bê 
ewlehiya aborî ne pêkane. Li ser vê 
esasê jî belgenameyên hiqûqî girîngi- 
yeke taybet didin ewlehiya aborî 
ya takên civakê û bitaybet saziya 
malbatê. 

Tevî ku rejîma îranê Peymana 
Navnetewî ya Mafên Aborî, Civakî 
û Çandî wajo kiriye û her wiha bi 
awayeke yasayî pejirandiye jî, di 
heyama desthilatdariya xwe de yek 
ji wan dewletan bûye ku zêdetirîn 
dozên binpêkirina mafên mirovan 
û bitaybet mafên aborî li ser hatiye 
qeyd kirin. 

Yek ji encamên pir xirab yê bêewle- 
hiya aborî ev e ku dikare bibe çaşniya 
agirê şerên navxwe û bingehê têkdana 
aştî û ewlehiya navnetewî. Bê şik li 
îran û Rojhilatê Kurdistanê berpirsê 
sereke yê bêewlehiya aborî komara 
îslamî ye û ev rewşa hanê ku têde 
kurd qurbaniyê sereke ye bi tu awayî 
nayê qebûl kirin. 

Civînên çar qolî bûne du qolî 




Mêjsal bûn ku her çar dewletên 
ku Kurdistan di navbera wan de 
hatiye parvekirin, dema bêhnek ji 
pêşveçûna pirsa kurd li parçeyeke 
Kurdistanê dihat, li hev diciviyan. 
Armanca dewletên Tehran, Enqere, 
Şam û Bexda çareserkirina pirsa kurd 
nebûye û herdem hewl dane û didin 
pirsa kurd weke pirsgirêkek navxweyî 
nîşan bidin ! û ji asta pirseke netew- 
eyeke mafxwaz derxin û jê re asten- 
gan derxin. 

Ev çend sal in ku guhertinên mezin di 
Rojhilata Navîn de pêk hatine. Rêjîma 
îranê di berdewamiya destwerdanên 
xwe yên berdewam di nav kar û barên 
dewletên herêmê de û parastin û xurt- 
kirina Hîlala Şîe û dijberîkirin ligel 
rikeberên xwe li deverê, dewletên 
Sûriye û Iraq bi tevahî xistiye bin 
desthilat û kontrola xwe. Hema mirov 
dikare bibêje li dêlva civînên çar 
qolî yên dagirkerên Kurdistanê, niha 
civînên du qolî rêve diçin. Turkiye 
û îran jî bi nûneratiya xwe û Iraq û 
Sûriyê. 

Nakokî û dijhevî û bi awayekî din 
rikeberiyên îran û Turkiyê di vê 
navberê de zêdetir balkêş in. Di 
pêvajoya dîroka çend sed salên borî 


de, qet wan du welatan rojên aram û 
rihet weke cîran derbas nekirine. Şer 
û aloziyên navbera her du împratori- 
yan nav û dengeke cîhanî jî heye. Ev 
pêvajo heta niha jî dom dike. Bi qasê 
xal û berjewendiyên hevbeş, wan du 
dewletan nakokiyên hevbeş jî hene. 

Ewlekarî û pirsa kurd xal û berjew- 
endiya hevbeş 

Piştî şerê Xelîcê di destpêka dehsalên 
90an û pêkhatina Hikûmeta Herêma 
Kurdistanê li Kurdistana Başûr û dû 
re hiloşîna rejîma Bees a Iraqê li sala 
2003an, êdî pirsa kurd li vê parçeyê 
Kurdistanê derbasî qonaxeke girîng 
bû û Hikûmeta Federal a Kurdî bû 
rastiyek û çarçoveyeke navdewletî 
bi xwe ve girt. Ji sala 2011an şûn de 
ku şoreşa gelên Sûriyê dest pê kiriye, 
êdî ew dewlet bi piştîvaniya îran û 
Rûsiya tenê hewl parastina desthilata 
xwe ya dîktator dide û êdî nikare rolê 
xwe yê herêmî yê berê bilîze. Rejîma 
îranê jî her du welat bi tevahî xistine 
bi rikêfa xwe û destên rejîmê bo dest- 
werdan li kar û barên welatên herêmê 


valatir kiriye. Niha îran bi hêsanî 
hemû biryarên girîng û çarenûsaz li 
ser wan welatan dide. Hema mirov di- 
kare bêje nûneratiya wan du welatan 
dike li civînên ligel Turkiyê li ser 
pirsa kurd û pirsên herêmî. 

Piştî destpêkirina şerê navxweyî yê 
Sûriyê, nakokî û dijheviyên îran û 
Turkiyê gihîştin asteke bilind. Hin 
car helwêstên tund li dijî destwer- 
danên hev li Sûriyê û herêmê girtin 
û digirin. Lê hat û çûn û serdanên 
bi nav dîplomatîk ên navbera her du 
welatan her hebûne. Çavdêrên siyasî 
hergav weke lêgereke siyasî dinêrin 
peywendiyên navbera her du welatan 
bi hebûna nakokî, dijheviyên siyasî 
û stratêjîk. Ji dema ku pirsa kurd bû 
faktereke navdewletî, êdî ev yek bû 
rastiyeke dîrokî ku heta pirsa kurd 
li wan 4 welatan çareser nebe, ew 4 
welat û Rojhilata Navîn ewlehîyê bi 
xwe ve nabînin. 

Ji xeynî hinek berjewendiyên stratêjîk 
yên Turkiyê bo îranê ku derwazeyeke 
baş e bona gihîştin bi bazarên Ewro- 
pa, hevkariyên ewlekariyê di navbera 


her du welatan û heta her 4 welatan 
gotina yekem kiriye û dike. Dehan û 
sedan nimûneyên vê yekê hene ku li 
ser pirsa ewlekariyê ew welat serbarê 
nakokî û dijheviyan, li hev dikin. Lê 
xala herî girîng di peywendiyên her 
du welatan, pirsa Kurd û pêşîgirtin ji 
pêşveçûna vê pirsê ye. 

Di çend roj û hefteyên din jî çendîn 
serdanên fermû û ne aşkera di 
navbera Turkiye û îranê bi nûnera- 
tiay xwe û Iraq û Sûriyê pêk hatin. 
Êdî wan ne veşartin ku pirsa kurd 
li herêmê mijara sereke ya civînên 
du qolî bûye. Deng û basên egerên 
ragehandina dewleta serbixwe ya 
kurdî li Başûr nigraniyên Tehranê û 
Enqere zêdetir kirine. îran bi eşkere 
dibêje ku bi hemû awayî pirsa pêkha- 
tina dewleta serbixwe ya Kurdistanê 
hêla sor dibîne û dê bi hemû awayî 
dijberiya wê bike. 

Bê guman pîlanên nû yên wan du 
welatan hene bo kurdan û bi taybet 
li hember serxwebûna Kurdistanê, lê 
ev serdem derbas bûye ku ew bikarin 
pîlanên xwe li ser kurdan bimeşînin, 
êdî serdem ne serdema berê ye. 


r 

pejirand 



D adgehê di Behriyênê de roj 
Sêşemiyê sê hukmêm îdar 
7 hukmên hepsa ebed ku girêda 
bi bombedanîna di sala 2014’ai 
de bû pejirand, lê pêdaçûna bi 
ser keysa Şêx Elî Selman,rêberê 
cema’eta Vefaq paş xist. 

Di derbarê girtiyên ku hukma wa 
roja Yekşemiyê di dadgehê de hati 
pejirandin, nûçeghaniya Firansayê 
lav kiriye ku ew kesên ku di gunc 
Rojava ya Mnamê de, di Adara 
2014’an de, bombe danîbûn, bûne 
sedema kuştina 2 polîsên Behrêyîi 
berpiseke Êmaratî. 


wan tewanbaran, berê bi hulcmê 
dadgehê, mafê xwe yê hemwelatîl 
ji dest dabûn. 

Her wê dadgehê, dosyeya rêberê 
Şi’eyên Behrêyînê, Şêx Elî Selma 
roja 22’ê sermawezê hêla. 

Behrêyîn di Çiriya Paşîn a 2014T 
kêmtir ji du salan berî niha, rêber 
cema’eta Vefaq, Şêx elî Selman 
destbiser kir. Ew di destpêkê de bi 
sal girtêgehê hatibû mehkûm kiri 
belê dadgehê careke din ew di bih; 
îsal de, bi 9 sala girtinê mehlcûm ] 

Di dawiya Rezbera îsal de Dîwan; 


Bilind ya Behrêyînê hukmê 9 sal 
hepsa ku ji bona Selman hatibû b: 
red kir,û hukim da ku dadgeh care 
din di derbarê tawanên wî de birya 
bide. 

Di haman demî de, di civîneke dir| 
di roja Yekşemiyê de,dadgehê hr 
hepsa ebed dabû 4 kesan, û 15 sal 
girtîgeh bo 6 kesên din, herwiha l| 
kes jî, serbest hatin berdan. 

Ew kesen bi giştî bi avakirina gir 
peke çakdar bi navê “Cêyş El-îma 
û sixorîkirin ji bo îranê û Spaha 
Pasdaran tawanbar in. 


Gellek nîştecihên Behrêyînê Şî’e n< 
lê hakimên wî welatî Sunî mezheb : 
û reftarên hikûmeta Behrêyînê dig« 
Şî’eyan, bûye sedema vê ku gellek 
caran îran wî welatî rexne bike. 

Navendên navneteweyî ên paras- | 
tina mafê mirovan jî, di salên berê 
de, seba reftarên tund ên hikûmeta 
Behreynê digel moxalifan, hukûm 
Behrêyînê rexne kirine. 

Pêngav bi pêngav ber bi 6t biîrankirin”a îraqê 


J 



Besîcekî Îraqî 



Elborz Ro’în ten 

ema 2 salan berî niha û tenanet 
berî serhildana DAÎŞ’ê, birêz 
Mistefa Hicrî yê sekreterê giştî yê 
Hizba Demokrata Kurdistana îranê, 
di çend gotaran de tekezî kire ser 
pîlan, û bernameyên rejîma Îslamî ya 
îranê li îraqê bona avakirina rejîmek 
li reng û şêweyên îranê, me bawerî 
bi vê yekê nekir ku ew pêşbînî heya 
vî qasî rast û dirust derbiçin. Niha 
serbarê eşkerebûna destêwerdanên 
rejîma îranê di karûbarên îraqê de, 
lê bi vê awayî karkirina sîstematîk 
bona bi encamgihandina pirojeya 
“bi’îranîkirin”a îraqê cihê pirsyarê 
ye, hevdem zengekî gellek metirsîdar 
e bo hemû cîhanê, û pêngava herî 
dawiyê jî di vê karkirina sîstematîk 
de, pejirandina bi fermînasîna Heşda 
Şe’bî ya Sî’e ye li parlimana îraqê. 

Eva jî vedigere ser vê yekê ku, di cihê 
vê de ku îraqa piştî dîktatoriyê, ber 
bi îraqek demokratîk û federal here, 
ber bi rejîmeke dîktatorî ya olî, di bin 
kontrola dîktatoreke din de, ku bo 
hemû cîhan û herêmê kêşe û aloziyan 
diafirîne, diçe. 


Ev pêvajoya ku rejîma îranê 
girtiye pêşiya xwe, serbarê vê 
şikestxwarineke bo siyasetvanên Îraqî 
û Rojavayîyan bona avakirina sîste- 
meke demokratîk li îrqaê, hevdem 
îraqê ber bi girjî û aloziyên navxweyî 
ve dibe, û bêguman vê yekê jî wê 
rengvedan li ser Herêma Kurdistanê 
jî hebe. 

Di hemû welatên demokrat de spahek 


bona parastina welat heye ku bûdceya 
xwe ji dewleta nawendî werdigire û 
hevdem dikeve bin kontrola dewleta 
hilbijartî ji aliyê xelkê ve. Her hêzeke 
din û bitaybetî li welatekî weke îraqê 
de, ku xwdiyê pêkhateyên curbicur 
yên olî û netewî ye, her hêzeke din 
xincî spahê hebe, eva wê hêzeke 
pirçek di destê taqim an aliyekî de be, 
û di pêxema armancên xwe yên taybet 
de tê bikaranîn. 

Piştî pejirandina yasaya heşda şe’bî 
li parlimana îraqê, bi liberçavgirtina 
pêkhateya Heşda Şe’bî û merem ji 
pêkanîna vê hêzê, bi zelalî xûya dike 
ku, ev hêz bi merema dabînkirina 
xwastekên taqimekî hatiye avakirin 
û tê berfirehkirin û niha jî bi fermî û 
bi yasayî hatiye nasîn û piştre wê kar 
bo cîbicîkirina bemame û pilanên vê 
taqimê bike ku çavkaniya wê îran e. 

Bi vî awayî Spahek din a Pasdaran bi 
heman hêz û şiyanên weke Hizbulla- 
heke din dikeve bin kontrola îranê de 
bona vê ku herêmê li gorî xwastekên 
xwe ku dûr e ji hemû buhayên mirovî 
û bitaybetî demokrastiyê, dîzayn bike. 
Di vir de ye ku metirsiyên vê yasayê 
bi tewahî derdikeve û nîşan dide ku, 
herêm ber bi aloziyekê ve diçe ku, tê 
de aramî û jiyana mirovan bi tewahî ji 
nav diçe û cihê xelkê ji aliyê taq- 
imekî diyarîkirî ve bi merema talan a 
samanên nîştimanî û bidestvegirtina 
deshilatê ve digire. 

Ev yasa û bi dehan yasayên din 


ên parlimana îraqê, bo hemû de- 
mokrasîxwaz û azadîxwazekî ku 
Kurdan jî lixwe digire hilgirê pey- 
ameke eşkere ye, ew jî bidawîhatina 
komareke federal e û hevdem çûna 
ber bi dîktatoriyeke li rengê îranê ku 
her ji niha ve beşek ji yasayên weke 
qedexekirina Meşrûbayên Elkolî û 
damezirandina Spaha Pasdaran tê de 
bûne yasa. 

Lewera gerek Kurd pitir ji hemû 
pêkhateyên din yên îraqê, hest bi vê 
zenga bitehlûke bike, jiber damezi- 
randina vê hêzê û cihgîrkirina wan li 
derdora herêmên weke Kerkûkê û de- 
verên din ên nêzîk ji axa Kurdistanê, 
bê wate nine û pê diçe ku bo rojeke 
diyarîkirî li herêmê hatibe avakirin. 

Di warê pêkhateya navxweyî yê îraqê 
de jî, Heşda Şe’bî hêzeke nêzîkji 
Nûrî Malikî yê serokwezîrê berê yê 
îraqê ye û vê hêzê bona vê bikar tîne 
ku careke din bigehe deshilata îraqê. 
Bêguman bideshilatgehîştina Nûrî 
Malikî jî wê Herêma Kurdistanê bixe 
metirsiyê, lewra bi biyasayîkirina 
Heşda Şe’bî bi çend şêweyan dijatiya 
pêşeroja Kurdan dike. 

Gerek hemû cîhan bizane ku hekî 
pêvajoya han bi vî rengî berdewam 
be, eva cîhan ber bi împratoriyeke 
nû diçe ku îran û welatên weke îraq, 
Lubnan, Sûriye û Yemenê li xwe 
digire, û bona birêvebirina vê împra- 
toriyê jî hewlê dide ku Melayên Şî’e 
deshilatê bigirin destê xwe. 

Barzanî: “Kesên êrîşî ser 
alaya Kurdistanê kirine, 
dê baca wê bidin!”. 



Nêçîrvan Barzanî: “Emê 
pirsgirekan bi rêya diya- 
logê çareser bikin”. 



Kartêr: “Pêwîst e ku piştî 
azadkirina Mûsilê jî em di 
îraqê de bimînin”. 



Rûhanî: “Hekî pejirandi- 
ya Kongresa Amerîkayê di 
piratike de, be cibicikirm, 


emê bersiv bidin”. 


Weşana kongresa Amerîkayê: Karê rejîma îranê tewaw bikin 


K ovara “Hill” girêdayî bi kon- 
greya Amerîkayê bi weşandina 
raporekê nivîsandiye ku ew pereyê 
ku di encama hilgirtina tehrîman de, 
dest rejîma îranê dikeve, bo çalaki- 
yên terorîstî bi kar tê. 


Weşana “Hill” di vê mijara li ser rejîma 
îranê de, nivîsandiye ku: “Di rastî de, 
ew lihevkirina ku li ser pirsa navikî 
çêbû, tu xêreke wê, ji bo xelkê kêm da- 
hat yê îranê tunebû. Belgeya ber dest jî, 
ew e ku nirxa bêkariyê di sala 2016’an 
de gihaye asta herî jor. 

Sermayedarên derekî jî, bi sedema he- 
bûna gendeliya di bazarê de, û nebûna 
zelaliyê û sîstema veguhastinê ya 
lawaz, nekarîne herin îranê. 

Herwisa ew rastiya ku aboriya îranê di 



çengê nawendên wekî 
Spaha Pasdaran de 
ne, ku di bin tehrîmê 
de ne, ticareta digel 
nawend û saziyên cur 
bi cur di vî welatî de 
dixe metirsiyê de. 

Heya niha tenê aliyê 
ku kariye ji serwet û 
samana welat, piştî 
lihevkirina navikî û 
hilgirtina tehrîman 

qazancê bike, bijardeyên deshilatdar û Spaha Pasdaran e, ku dixwazin armancên 
navxweyî, herêmî û cîhanî ji vê riyê ve bi dest bixin, armancên ku tu pêwendiya 
wê, bi aboriya şikestxwarî re nine. 

Spaha Pasdaran bi mifahwergirtina ji wan dahatên bilokekirî ku vegeriyane 
îranê, hewl dide ku mûşekên balistîk zêde bike, hêza leşkerî û dezgeha ewlehiyê 
bihêz bike, û pereyeke zaf bo milîşên xwe bi dest bîne. Lewra hêvîdarbûna bi 
vegeşîna aborî û sermayedanîna di îranê de, ji xeyalekê zêdetir nine. 


NY derheq îşkenceyên di Tirkiyê de, Tirkiye rexne kir 


N ûnerê taybet yê NY ku bona 
lêkolînê çûbû Tikiyê, da za- 
nîn ku dewleta Tirkiyê zext û 
îşkenceyeke giran li ser xelkê navçeyê 
disepîne. 

NY û Şêvra Yekîtiya Ewropayê di 
derheqê binpêkirina mafê mirovan 
de, dewleta Tirkiyê rexne dike. Nîls 
Moyîsnîk, Komîserê Şêvra Yekîtiya 
Ewropayê daye zanîn ku dewleta 
Tirkiyê di cihên Kurd tê de akincî ne, 
mafên mirovan binpê dike. 

Herwiha di vê raporê hatiye ku, dewleta 
Tirkiyê mafê jiyanê ji xelkê Kurd re nas 
nake. Berpirsên dewleta Tirkiyê piştî 
kûdetaya şikestxwarî a 15’ê Tîrmehê 


berdewam radigehînin, ku ew şerê lidijî 
terorê dikin, lê vê yekê ret dikin ku wan 
girtî îşkence kiribin. 

Heyanî niha dewleta Tirkiyê bi dehan hezar| 
kesî destbiser kirine, û gellek çapemenî, 
televîzyon, radiyo û rojname jî daxistine. 

NY daye zanîn ku: “Dewleta Tirkiyê piştî 
kûdetaya şikestxwarî, lêdan, îşkence û 
tundûtijî, ji xwe re weke maf zaniye, û di 
girtîgehan de, bi awayekî sîstematîk girti- 
yan îşkence dike.” 

Komîserê Şêvra YE herwisa daye zanîn: 

“Ew tundûtîjî li ser xelkê Kurd zêdetir hatiye meşndin, û hêjayî gotinê ye, ku 
xelkê herêmê bi mehan nekarîne ji malên xwe derkevin”. 

Rêxistina Çavdêr a mafê Mirovan, polîsên dewleta Tirkiyê bi îşkence û binpêki- 
rina mafê mirovan tawanbar dike, û gellek dosiyeyên wan îşkence û zextan jî, li 
ber destê vê rêxistênê ne. 




j \fv 

Dewleta Yemenê bo Şêvra Ewlekariyê: Rê ji şandina çek û teqemeniyan ji 

îranê bo Hûsiyan bigirin 


W ezareta Karê Derve ya 

Yemenê bi fermî daxwaz ji 
Şêwra Ewlekriyê ya ser bi “NY” kir 
ku, u Pirçekkirina çekdarên Hûsiyan 
ji aliyê rejîma Îslamî ya îranê ve, 
pirotesto bikin”. 

Wezareta Karê Derve ya Yemenê 
di daxûyaniyeke fermî de, daxwazê 
ji Şêvra Ewlekariyê dike û dibêje 
ku, “Şêvra Ewlekariyê ya ser bi NY 
gerek pêngavên hewce bona rêgiriya 
ji dabînkirina çek û teqemeniyan bo 
çekdarên Hûsiyan ji aliyê rejîma Îslamî 
ya îranê, avêje”. 



Wezareta Karê derve yê Yemenê her- Her v £ (jerheqê de “Cona Liyo” rêveberê beşa operasyonê ya nawenda 
weha daxwazê ji Şêvra Ewlekariyê dike lêkolînên çek û teqemeniyan tekez kir ku, “Piraniya şahid û dêkyomêntar îsbat 
ku pitir ji vê ku heye, rê nehê dayîn ku dikin ku, rejîma Îslamî ya îranê, di şandina çek û teqemeniyan bo çekdarên Hûsi- 
eziyet û azara xelkê Yemenê bê dayîn. yan H Y em enê, roleke sereke dilîze”. 

26’ê Sermawezê pîroz be li hemû jinên şoreşger 

Ew jinên ku roleke pirr girîng di tevgera rizgarîxwaziya gelê Kurd de lîstine 

Û niha jî di nava refên pêşmergeyên PDKÎ de, mil bi milê birayên xwe, roleke pirr girîng dilîzin, û xwe amade 
dikin bona xebateke nû di çarçoveya pêkvegirêdana xebata “çiya û bajar”an. 


Silav li we keç û jinên têkoşer û leheng 

Dana pereyê bi zorî, pêsîra dersxwanên Seqizê girtiye 


/V 

I dareya Perwerdehiyê ya ba- 
jarê Seqizê li parêzgeha Sine, 
di daxuyaniyekê de, daxwaz ji 
dersxwanên vî bajarî kiriye ku qasî 
70 hezar Tûmenî, wekî alîkarî bidin 
xwendingehê. 

Li gora nûçeya ku gihaye malpera 
“Kurdistanmedia”, serbarê kêmiya 
dahata hevwelatiyan li bajarên 
Kurdistanê, îdareya Perwerdehiyê di 
daxuyaniyekê de daxwaz ji malbatên 
dersxwanên vî bajarî kiriye, ku 70 
hezar Tûmenî bidin xwendingehê. 


Di vê daxuyaniyê de, qala vê hatiye kirin, ku ew qas pere di heft qonaxan de, û di her 
qonaxekê de, wê 10 hezar Tûmenî bidin xwendingehê. 

Hêjayî basê ye ku pêştir jî di destpêka demsala nû ya xwendina îsal de, îdareya Perwerdeya 
bajarên Melekşahî ya parêzgehas îlam û bajarê Bokanê di dema navnivîsiya dersxwanan 
de, bi wan ragehandiye ku her dersxwanek hewce ye ku qasî 100 hezar Tûmenî wekî alîkarî 
bide xwendingeha van du bajaran de. Xemsarî û dabînnekirina têçûya xwendingehê bo 
Perwerdehiyê, ji aliyê rejîma îranê ve, di heyama çend salên borî de, bûye sedema zorbûna 
wergirtina perê neqd, ji dersxwanan bi taybetî di Kurdistanê de, û herwisa daketinan asta 
heqdestê mamostayan. 

Di heyama çend salên borî de, wergirtina pere ji dersxwanan bi awayekî berfireh di 
xwendingehên îranê û bi taybetî di xwendingehên Kurdnişîn ên îranê hebûye, û heya di 
piraniya ciyan de jî, dersxwan bixwe sotemenî digel xwe birine xwendingehê. 


J 

Y 


Hejmara jinan di girtîgehên îranê de, du hember bûye 



H 


ejmara jinên girtî di girtîgehên îranê de, du hember bûye, û niha jî berpirsyarên rejîma îranê bîr ji danîna cezayên 
din di cihê destbiserkirinê de dikin. 


Li gora nûçegihaniya “HRANA”, “Hesen Nowrozî” berdevkê Komîsyona Qezayî û Hiqûqî ya meclisê, digel vê ku bas ji kêşeyên 
civakî û aborî kiriye, û ragehandiye ku jiyana %35 ji xelkê di bin hêla hejariyê de ye, pêdagirî kiriye li ser danîna cezayeke din di 
cihê destbiserkirinê de. 

“Hesen Nowrozî” berdevlcê Komîsyona Qezayî û Hiqûqî ya meclisê, bas ji vê jî kir ku niha 200 hezar jin di girtîgehê de ne, û gellek 
ji wan bi sedema vê ku desteng in, û nikarin di dema encamdana tawanekê de, ew perê ku ji bo wan diyarî dikin bidin, bo zindanê 
têne veguhastin. 

Herçend ku navbirî bas ji vê kiriye ku, dewlet dikare pirojeyasayekê amade bike û bişîne meclisê, û di vê pirojeyasayê de, bedela 
girtîgehê, cezayên wekî dûrxistina tawanbar bo cihekî dûr (teb’îd), karê bizorî, û cezakirina neqdî, danê, lê şirovekarên siyasî li ser 
vê baweriyê ne, ku rejîm û siyasetên wê, çavkaniya piraniya kêşeyên civakî û aborî û siyasî ne. 

Bi baweriya wan, heya ku sîstemeke dîlctator û dijîgelî li ser kar be, civaka îranê ji destê bê’edaletî, hejarî û îtiyad û lcêşeyên civalcî rizgar 



NY: Di encama êrîşan de, bi hezaran xelkê Sûriyê bûne kêm endam 


N Y bi weşandina raporekê derheq şerê di Sûriyê de ragehand, ku heya niha 2 milyon û 800 hezar kes ji xelkê Sûriyê di encama 
êrîşan de, endameke leşê xwe ji dest dane. 

Li gora rapora nûçegihaniyan, ofîsa hevahengkirina karûbarên mirovdostane a NY ragehandiye ku, her mehê 30 hezar Sûrî di encama şer 
de, tûşî nexweşiyên derûnî dibin, û heya niha 2 milyon û 800 hezar kesî jî, endameke laşê xwe ji dest dane. 

Di doma rapora vê ofîsa NY de hatiye, nêzî 7 milyon zarokên bê stargeh û desteng di Sûriyê de hene, û ji aliyekî din ve jî, 1 milyon û 700 
hezar zarok ji perwerdehiyê bê par in, û tê pêşbînîkirin, ku 1 milyon û 400 hezar kesên din jî dev ji xwendinê berdin, û sêyek ji xwending- 
ehên Sûriyê, di encama şer û pevçûnan de hatine daxistin. 

Di doma vê raporê de hatiye: Nîvê xelkê Sûriyê di destpêka sala 2011 ’an de, mal û halê xwe bi cih hêlane, û %85 ji xelkê Sûriyê di bin 
hêla hejariyê de dijîn. 

Di dawiya vê raporê de hatiye ku hejmara penaberên Sûrî di Tirkiyê de, zêdetir ji 2 milyon û 740 hezar kesî ye. 


Kilîsayeke Kevin a Ermeniyan di bajarê Selmasê de hate rûxandin 


"^T^ek ji şûnwarên Kevin ên dîrokî ên Kurdistanê, di bajarê Selmasê de, li gora pilaneke di pêş de darêtî, hate rûxandin. 

Li gor rapora ku gihîştiye Ajansa nûçegihaniya “Kurdpa”yê, kilîsayeke hemwelatiyên Ermenî di bajarê Selmasê de, li nêzî gundê ku hatiye çolkirin, bi nave “Qella- 
ser”, ji aliyê kesên nenas û berjiwendîxwaz ve hate rûxandin. 

Dîwarê vê kilîsayê dizivire bo 210 salî berî niha, ku di roja derbazbûyî de hate rûxandin, û nûçegihaniya “ÎSNA”yê jî wêneyeke wê belav kiriye. 

Di derheqî rûxandina vê kilîsayê, rapor behsa vê yekê dikin ku; tekerên maşîneke mezin wekî lodêrê ku agir girtibû di derdora vê kilîsayê de hatiye dîtin. 

Dêhyarê yek ji gundên navçeyê, ruxandina kilîsaya Qellaser piştrast dike,û behsa kolandina çaleke kûr li nêzî zîyaretgaha vê kilîsayê dike. 

Rûxandina vê kilîsayê digel dijkiriyarên bikarberên torên civakî, di Parêzgehên Urmiye berbirû bûye, û herwaha metrisiyeke micid bo nasnameyeya dîrokî a herêmê û 
bi taybetî Ermeniyan çêkiriye. 

Pêştir di meha Banemera îsal de, kilîsaya “Meryema Muqedes” ji aliyê kesên nenas ve, bona rûxandinê kiribûne armanca xwe. 

Berê jî Ajansa “kurdpa”yê nûçeyek di derbarê Mesîhiyên di îranê de belav kiribû, ku nêzî 500 kilîsa di îranê de hene, û gellek ji wan Kevn in, yan jî rûxiyane. 

Ev çavkaniye bas ji “rûxana sîstematîk” a ruxandina kilîsayan dike. 

Du roj berî niha, bona cara yekê 19 rêxistinên bergirîkar ji mafên mirovan di daxuyaniyeke hevbeş de, di derheq rewşa niha ya Mesîhiyan di îranê, û derdorê de, û 
serkûtkirina kêmaniyên olî, nerazîbûyîna xwe dane zanîn, û ji dewletên cîhanê daxwaz kirin ku di pêvendiyên du alî de digel hikûmeta îslamiya îranê, mafê mirovan, 
û bi taybetê mafê kêmaniyên olî û mezhebî, ber çav bigirin. 

Şaciwana Kurd: Ez gellek poşman im! 



Şaciwana îraqê Şeyma Qa- 
sim got ku ew poşman e weke 
“Şaciwana îraqê” hatiye hilbi- 
jartin. 


Şaciwana kurd a Kerkûkê 
Şeyma Qasim diyar kir ku 
hikûmeta îraqê heta niha ti 
alîkariya wê nekiriye û got, 
“Min ji neçarî xaniyê xwe yê 
120 hezar dolarî firot.” 

Şeyma Qasim anî ziman ku 
ew dixwaze beşdarî pêşbirka 
şaciwaniyê ya li Fîlîpînê bibe. 

Şaciwana kurd Şeyman Qasim 



xaniyê li Kerkûkê firotî, yekê din li Bexdayê bikirim. Ez niha li Bexdayê kirêdar 
im. Ji ber êrîşên li Kerkûkê ez neçar bûm ji bajêr derbikevim. 


pirsên Rûdawê bersivandin. Tu ji hikûmeta îraqê me’aş werdigrî?? 


Tu par wekî şaciwaniya îraqê hatî 
destnîşankirin. Heta niha te çi çalakî 
kirine? 


Na, nastînim. Tenê Wezareta Kulturê ya îraqê ez wekî “Şaciwana îraqê” dame 
nasandin. Heta niha ev qencî tenê li min kirine. 


Piştî ku ez wekî Şaciwana îraqê hatim 
destnîşankirin, min xwest ku ez alîkari- 
ya koçber û zarokên bi nexweşiya 
pençeşêrê ketine bikim. Min bi derfetên 
xwe her meh alîkariya kelûpelên xwa- 
rin û vexwarinê da koçberan. Herwiha 
min alîkariya zarokên bi nexweşiya 
pençeşêrê ketine, kir. 

Hikûmeta îraqê, kesên rayedar an 
jî hinek kompanya di vê mijarê de 
piştevaniya te dikin? 

Na, nakin. Lê ev erka min e. Ji ber vê 
yekê min xaniyê xwe yê li Kerkûkê 
120 hezar Dolarî firot. Ez neçar bûm 
bifiroşim. Min ji wî pere nêzîkî 40 he- 
zar dolar ji bo projeya xwe bi kar anî. 
Dema ez hêj nebibûm şaciwan, min bi 
komele û saziyên sivîl re kar dikir. Min 
dizanî xelk di rewşekê çawa de dijîn. 


Derheqê vê mijarê de, te daxwazek ji Rêveberiya Herêma Kurdistanê kiriye? 

Ez tenê çûme Silêmaniyê. Karsazekî, ji bo ku ez beşdarî pêşbirka şaciwaniyê bibim 
alîkariya madî da min. Çend kompanya jî soza alîkariyê dabûn min, lê yekê jî ti 
alîkarî neda. 

Tê gotin îsal dîsa dê pêşbirka Şaciwaniya îraqê were pêkanîn... 

Erê, rast e, dê di meha Adara 2017’an de were pêkanîn. 

Tu ji bo şaciwana nû were destnîşankirin, çi pêşniyar dikî? 

Karê şaciwana nû were diyarkirin gellek zehmet e. Ez hêvî dikim ku pirsgirekên 
ku ez pê re rûbirû hatime, ew neyên pêş. Ez dixwazim hikûmeta Bexdayê girîngiyê 
bi şaciwana nû were hilbijartin bide. Çimkî xizmeta welatê xwe dike, herwiha ez jî 
amade me alîkariya wê bikim. 

Tu dixwazî beşdarî Pêşbirka Şaciwaniya Cîhanî bibî yan jî fikir dikî? 

Sala pêş me li Fîlîpînê pêşbirek heye. Ez zêde dixwazim herim wê derê û beşdarî 
pêşbirka şaciwaniyê bibim. 


Rayedar dizanin, te çima xaniyê xwe 
firotiye? 

Na, nizanin. 


Dema te tac vegerand tu dixwazî li ku derê bijî? 

Ezê li Bexdayê bimînim, çimkî ez niha li vê derê bemameyeke televîzyonê pêşkêş 
dikim. 


Te got, tu ji bilî koçberan alîkariya 
zarokên nexweş jî dikî. Çima alîkari- 
yên te di medyayê de derneketin? 

Mine ew alîkarî û çalakî ne ji bo 
reklaman, min ji bo Xwedê kirin. Ez 
naxwazim bi êşa mirovan reklamên 
xwe bikim. Min dikarî bi pereyê 


Tu poşmanî ku wekî şaciwana îraqê hatî destnîşankirin? 


Erê, ez gellekî poşman im, ku weke şaciwan hatime hilbijartin. Çimkî ti kesî 
alîkariya min nekir. Ez nizanim ez niha şaciwan im. 


Gotinên 

Navdaran 

v J 



Di dinyayê de du riyên biserketinê 
hene: Yek jê ji aqilê xwe, ya din jî ji 
bêaqiliya xelkê fêdedîtin e. 

La Bmyere 

Ku evîn tê aqil diçe. 

Antoine Bret 

Xwesteka xortan; evîn, pere, xweşî. 
Xwesteka kal û pîran; xweşî, pere, 
evîn. 

Paul Geraldy 

Evîn dilxweşiyeke dewamî ye. 
George Sand 

Evîn mêrdewaneke ji êgir e, ku ji dil 
dirêjî asman dibe. 

E.Geibel 

Evîn weke mirinê bi hêz, weke gorê 

dexes e. 

încîl 

Evîn kevneçîrokek e, ku dikare 
nikenû bimîne. 

H. Heine 

Were di dilê min de bijî, ez tu kirê ji 
te nastînim. 

Samuel Lover 

Evîn li Fransa komedî, li îngiltereyê 
trajedî, li Italyayê opera, li Alman- 
yayê jî melodramek e. 

Marguerite Blessington 

Evîndarê şermok, dibe mêrekî dilx- 
erab. 

Oliver Goldsmith 

Hizra Neteweyî Di GotaraMelayê Cizîrî de (1570-1640z) 



Xalid Cemîl Mihemed 

Cizîrî di pesindana Şerefxanê Azîzî de kûr û dûr çû, wiha jî 
hestên xwe yên kurdperweriyê nîşan dan û dida lavan ku Mîr 
di parastina Xwedê de be, hevdem ew dixiste asta şehinşahên 
payebilind, ku ji asta sultan û padîşahên Osmanî û Farisan 
bilindtir be û desthilata wî hemû herêmên Kurdistanê û derdora 
wê li xwe bigire, heta bi tevaya Iqlîmê Çarem, êdî bi hêviyên 
mezin û baweriyên xurt pesnê Mîr da û got: 

Ey Şehinşahê Mu’ezzem Heq nigehdarê te bî 
Sûreê (Inna Fetehna) dor û madarê te bî 
Daîmen menzilgeha sûra te bit burca şeref 
Tali’ê ferxende û bextê se’îd yarê te bî 
Mahitaba dewletê yek pertewek şem’a te bit 
Afitaba ref’etê berqek ji enwarê te bî 
Lami’ê fetha ezel berqê ji ber tacê te dit 
kewkeba se’da ebed necmek ji seyyarê te bî 



pesnê Mîr Şerefxanê Azîzî dide û dixwaze Cizîr bibe pay- 
text û navenda cîhanê û kesên din jî derbendê dîwana wî 
bin û kar û xizmetê jê re bikin. Dibêje: 

Xani xanan lami’ê necma te her pur nûri bî 
Keştiya bextê te ez bayê muxalif dûri bî 
Ma Cizîrê şubhidarê texti heft iqlîmi bit 
Hem bi hukm û seltenet Eskender û Fexfûri bî 
Çendekî şêrîn puser derbendi dîwana te bin 
Bendi şapûrê te bin ta Xusro û Şapûri bî 
Ma te umrê Xudr û Nûh û mulki Zûl Qemeyn bitin 
Gunbeda çerxê Mulemme’ her bi te me’mûri bî 
Xassi teşrîfê te bin derya û derbendê Ecem 
Da xelatên her seher sed zerkeş û mexmûri bî 
(660-664 lş>j?J' ^') 

Li cihekî din bi heman wateyê dibêje: 



1- Cuwa darî kutela axê tijî 
xwelî. 

- Ka disojit, kadîn dimînit. 


2- Ebdekê hey yê reş e bi guhar 
e. 


3- Sê tasin, sê bin tasin, sê 
neynîkin, sê reqasin. 

Sê tasin, sê bintasin, sê ber- 
bûkin, sê reqasin. 

- Ne dixwe nejî radizê, bi şev û 
rojê dixebite, tucarî 
nasekine. 

4- Çi di xot bi serê xo werdikit. 

- Tiştekê hey li dinê, hindî 
bikenê têrnabit. 

- Ezmanê darîn e, berfê di- 
barîne. 


Rayeta fethê ji nesra te ku her menşûri bû 
Şehsiwarê ferri subhanî ‘elemdarê te bî 
Ney tinê Tebrîz û Kurdistan li ber hukmê te bin 
Sed wekî Şahê Xurasanê di ferwarê te bî 
Ger çi der Iqlîmi Rabi’ hate textê seltenet 
Padişahê hefti iqlîman selamkarê te bî 
Çîmena sultaniyê yek lale yek baxê te bit 
Gulşena xaqaniyê xarek ji gulzarê te bî 
Şahi pur heybet didêrit lê bi sehmê zêde yî 
Sa’eta xeflet xuyabî kûz di bin barê te bî 
(652-656 

Mîr Şerefxanê Azîzî dijraberiya dewleta Osmanî dikir, êdî 
dema Cizîrî pesnê wî dida, ev pesindan dihate wê wateyê 
ku Cizîrî piştgiriya Mîr Şerefxan dike û rûbirûyî desthilata 
Osmanî helwesteke wî ya serkêşiyê heye, ku ew jî helwesteke 
kurdperwerî bû, di demekê de ku baca kurdperweriyê giran û 
buha bû. 

Di heman çarçoveyê de, helbesteke din jî heye, Cizîrî tê de 



Te Fireng û Erebistan û Mecer têki sitandin 
Celewê xweş vegerîn hatiye newba Ecemê 
(687 lş>j^ 


Hêviya Cizîrî ew bû ku hemû 
thilata Mîrê Cizîrê de bin. Ne 
destê Mîr, lê belê hemû welat 
Cizîrî got: 

Mihra te pur ebter kirîn 
Zulfa muslesel enberîn 
Tenha ne Kurdistan didin 
Her yek li ser çehvan didin 
(179 cj>j^' 


aliyên cîhanê, di bin des- 
tenê bacên Kurdistanê bêne 
pabendiyê bi dana bacê bikin. 

Xalan ji ber biskan derîn 
Çînçîn ji Çînê tête bac 
Şîraz û Yeng û Wan didin 
Ji Espehan têtin xerac 


Di hezarê duyem ê zayînê de, bobelatên mezin hatin serê 
Kurd û Kurdistanê. Weke mînak, êrîşên Cengizxan (1162- 
1227) û neviyê wî Holako (1217-1265), herwiha êrîşên 
Tîmûrleng (1336-1405), Ku li ser destên van hêzan, Kurdan 


5- Tiştek xoştir di hemî tişta da 
diçit. 

- Dûr difirit ne çivîk e, ne giran 
e, ne sivik e. 

Dûr difirit, ne sivk e, ne giran e 

- Ne mezin e, ne gir e, e'rş û 
e'sman digere, ew ne kur e, 
ne keçe, herdem bi wê rêçe. 

6- - Bajar e, bazar nîne, sîber e, 
hetav nîne. 

- Koşka tarî û bi mar, bi dûpişk 
û cinawar. 

- Sindoqa Silêmanî, li hemû cî 
û bajaran 

danî. 

- Bajêre deng jê nahêt, sûka 
bazar jê nahêt. 


gelek sitem û zordarî dîtin. Gelek kuştin, xwînrijî û talanî 
hatin serê Kurd û Kurdistanê. Cizîrî behsa wan bobelatan 
dike, ku dîmenên wan di helbestên xwe de weke tabloyekê 
pêşandide, got: 

Sef sef me dîn Hindî û Zeng Cengîzi hat Teymûrileng 
Xef wan reşandin dil xedeng Teşbîhi tîrên Xan Şeref 
(352 cj>j^' 

Cizîrî dixwaze nîşanê bi wê yekê bide ku dijminên Kur- 
dan, xwedî hêzên mezin in, êdî pêwîstî bi wê yekê heye ku 
derbarê vê yekê, haydariyê bide xwêner û bîserên gotara 
xwe, lewma ew Rûm û Eceman weke sedema şer, pevçûn û 
fitneyê dibîne, dibêje: 

Rûm û Ecem ji her teref Ceng û suwaş e wan bi xef 
Hindî û Zengî sef bi sef Hatine ber liwayê zulf 


7- Ne mezinêt wan biçûk 
dibin, ne biçûkên wan mezin 
dibin. 

8- Pîrê tê nava cumetê, heta 
mîza xwe neke naçe. 

- Dê bi hir hir, bav bi zir zir, 
kero bê qantir. 


Têdîtin: Amadekar destkariya 
devoka metelokan nekiriye 

Xwendevanên hêja! 


Hûn dikarin bersiva 
tiştonekan bi riya E-Maila 
Apri2003@gmal.com ji 
^ ^ me re bişînin 



























♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


Navnîşana derveyî welat: 


AFKB.P. 102- 75623 ParisCEDEX 13 -FRANCE 


E - Mail: Agiri2003@gmail.com 

Di roja 26’ê Sermaweza sala 1324 (1945)’an 
de, xebat û tekoşîna pêşmergane ya xelkê 
Mehabadê wekî bahozeke bisam rûpelên 
jiyana dawî binkeya serkut û kavilkariya 
rejîma Pehlewî di nav hev de pêçan, û ala- 
ya neteweyî ya Kurdistanê li ser avahiya 
şarewaniya Mehabadê hate bilindkirin. 

PDKÎ EW ROJ WEKÎ ROJA 
“PÊŞMERGE” BINAV KIR 


Ala rengîn 

Ala rengîn pîroz û xweş, te hildigrim diçim bimeş 
Tu li ser milên xortên ciwan, di nav te de yek rojek geş 


Ala sê reng î tu, bi nav û deng î tu, nişana ceng î tu 
Ey xortê Kurdan silavê lê bikin 

îro me tu kirye himbêz, rojek wê bê te bikin rêz 
Li ser bana, li eywana, roja şadî bi xeml û xêz 



Kesk û sor û zer î, nişana zafer î 
Ey keçên Kurdan silavê lê bikin 





Te bi zîv û zêr tevde kildim, roja cengê ez te hildim 
Ger ez bimrim, ger ez rabim, Cegerxwîn im serbilind 
im 

Ala sê rengîn î, pîroz û şêrîn î, nişana mizgîn î 
Ey xortê Kurdan silavê lê bikin 




















